اطہر متین کا قتل

اطہر متین سماء ٹی وی کے سینئر پروڈیوسر تھے۔ 18 فروری 2022ء کو صبح 8:29 بجے کراچی کے علاقے نارتھ ناظم آباد فائیو اسٹار چورنگی کے قریب کار پر فائرنگ کے واقعے میں متین جاں بحق ہوگیا۔  

پولیس اور ایف آئی آر کے مطابق واقعہ ڈکیتی کے دوران پیش آیا جب کہ واقعے کی تفتیش جاری ہے۔ سی سی ٹی وی کے مطابق یہ واقعہ صبح 8:29 پر پیش آیا۔ متین نے پسماندگان میں دو بیٹیاں اور بیوی چھوڑی ہے۔

رد عمل 

 وزیراعظم عمران خان نے ہدایت کی کہ ملزمان کو انصاف کے کٹہرے میں لانے کی ہر ممکن کوشش کی جائے۔ انہوں نے گہرے دکھ کا اظہار کرتے ہوئے واقعہ کی شدید مذمت کی اور کہا کہ سوگوار خاندان کے غم میں برابر کے شریک ہیں۔ 

 گورنر سندھ عمران اسماعیل نے اطہر متین کے قتل کی شدید مذمت کرتے ہوئے ایڈیشنل آئی جی کراچی کو ملزمان کی گرفتاری کے لیے کارروائی کی ہدایت کردی۔  انہوں نے کہا کہ پولیس شہریوں کے جان، مال اور عزت کے تحفظ کو یقینی بنائے جبکہ سندھ حکومت لاقانونیت کے خاتمے کے لیے عملی اقدامات کرے۔ 

 وزیراعلیٰ سندھ سید مراد علی شاہ نے متین کی ہلاکت پر افسوس کا اظہار کرتے ہوئے واقعے کا نوٹس لیتے ہوئے ایڈیشنل آئی جی کراچی سے فوری رپورٹ طلب کرلی۔ انہوں نے متعلقہ حکام کو قاتلوں کو فوری گرفتار کرنے کی بھی ہدایت کی۔

حوالہ جات 

پاکستان میں غیر حل شدہ جرائم
پاکستان میں آتشیں اسلحہ سے اموات
پاکستان میں مقتول افراد
2022ء کی وفیات
2022ء میں پاکستان میں جرائم
پاکستان میں 2022ء میں قتل
ویکی ڈیٹا سے مطابقت رکھنے والی مختصر تفصیل